《和答括苍龚颜质》
宋代·程公许

不惯参祥不学仙，不婚不宦忽华颠。
前身疑是林和靖，好句多於谢惠连。
投赠颇堪华锦绣，择交当胜佩韦弦。
鸡虫得失何时了，洗耳松风共醉眠。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。